पुिलस ने पीस कमेटी का किया गठन
भास्कर संवाददाता | कीरतपुर साहिब
जिलापुलिस प्रमुख की हिदायतों के अनुसार थाना कीरतपुर साहिब की पुलिस द्वारा अपने थाने के अंतर्गत आने वाले गांवों के गणमान्य लोगों की एक पीस कमेटी का गठन किया गया। उक्त कमेटी में बलबीर सिंह मंडल अध्यक्ष भाजपा, भूपिंदर सिंह, तेजिंदर सिंह पप्पू, सोम दत्त जोशी, सरवण सिंह सरपंच मोड़ा, दिलबाग सिंह सरपंच मीयांपुर, बहादुर सिंह बरूवाल, राजिंदर सिंह सरपंच शाहपुर को शामिल किया गया। उक्त पीस कमेटी के सदस्यों के साथ आज थाना मुखी कीरतपुर साहिब एस.एच.ओ. केसर सिंह ने मीटिंग की। उन्होंने अपील की है कि वह इस क्षेत्र में शांत माहोल बनाने के लिए पुलिस को सहयोग दें। उन्होंने कहा कि अगर किसी को कोई समस्या पेश आती है तो वह मुझे फोन कर सकता है तथा किसी मुद्दे पर अपनी राय मुझे दे सकता है। उन्होंने कहा कि पुलिस द्वारा आगे भी समय समय पर इस पीस कमेटी के सदस्यों के साथ मीटिंगें की जाएंगी। उन्होंने कहा कि कमेटी के सभी नए सदस्यों के नाम एवं फोन नंबर सभी पुलिस अधिकारियों को भेज दिए गए हैं। इसके साथ ही नई बनी कमेटी के सभी सदस्यों ने भी भरोसा दिलाया कि वह क्षेत्र में शांति बनाए रखने में पुलिस को सहयोग देंगे।
पीस कमेटी के नवनियुक्त सदस्यों के साथ मीटिंग करते थाना मुखी केसर सिंह।
hin_Deva bho_Deva hin_Deva bho_Deva